open-index/open-wikipedia-markdown huggingface dataset:
ไวเบอร์

**ไวเบอร์** () เป็นโปรแกรมบนแท็บเล็ตคอมพิวเตอร์หรือโทรศัพท์เคลื่อนที่แบบสมาร์ทโฟน ใช้สำหรับโทรออกหรือรับสาย รับส่งข้อความระหว่างกันในกลุ่มที่ผู้ใช้ไวเบอร์และใช้หมายเลขโทรศัพท์ของผู้ใช้ลงทะเบียนกับไวเบอร์ผ่านเครื่องแท็บเล็ตคอมพิวเตอร์หรือโทรศัพท์เคลื่อนที่ก่อนการใช้งาน โดยไม่มีค่าใช้จ่ายในการโทร แต่ต้องโทรผ่านโครงข่ายอินเทอร์เน็ต เช่น Wifi 3G EDGE ผู้โทรออกและหมายเลขปลายทางจะต้องเชื่อมต่ออินเทอร์เน็ตอยู่ รูปแบบการทำงานทั่วไปคล้ายสไกป์ แต่ไวเบอร์ใช้ตัวเลขแบบเดียวกับโทรศัพท์มือถือทั้งหมดในการติดต่อระหว่างสมาชิกของไวเบอร์

ในปัจจุบันไวเบอร์สามารถใช้งานได้ในระบบปฏิบัติการ iOS , Android OS และ Windows Phone ส่วนรุ่นสำหรับ Blackberry อยู่ระหว่างการพัฒนา

## อ้างอิง

## แหล่งข้อมูลอื่น
* เว็บไซต์ทางการ ไวเบอร์

หมวดหมู่:โทรศัพท์มือถือ
หมวดหมู่:การสื่อสาร
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:การควบรวมและเข้าซื้อกิจการในปี พ.ศ. 2557
มาร์กดาวน์

**มาร์กดาวน์** () คือรูปแบบภาษามาร์กอัปสำหรับแก้ไขหน้าเว็บ คิดค้นขึ้นโดย จอห์น กรูเบอร์ และ อารอน สวาร์ตซ เป็นภาษาที่อนุญาตให้ผู้เขียนใช้รูปแบบการจัดเนื้อหาที่ ง่ายต่อการอ่าน และง่ายต่อการเขียน จากนั้นตัวภาษาจะแปลงคำสั่งเหล่านี้เป็นภาษาเอกซ์เอชทีเอ็มแอล (หรือภาษาเอชทีเอ็มแอล) ภาษามาร์คดาวน์ได้รับส่วนใหญ่มาจากรูปแบบการจัดการเนื้อหาที่ใช้ในอีเมลทั่วไป

## อ้างอิง

หมวดหมู่:ผลิตภัณฑ์ที่ออกในปี พ.ศ. 2547
หมวดหมู่:การจดบันทึก
หมวดหมู่:ภาษามาร์กอัป
การเวก

**การเวก** อาจหมายถึง

* นกการเวก
** นกการเวก, ชื่อนกในเรื่องปรัมปรา เชื่อกันว่ามีอยู่ในป่าหิมพานต์ บินสูงเหนือเมฆ ร้องเพราะ สัตว์ทั้งหลายได้ยินก็หยุดชะงักไป, ชื่ออื่น ๆ ก็เรียก เช่น วายุภักษ์ ปักษาวายุภักษ์ หรือ นกกินลม
** นกการเวก (bird of paradise), ชื่อนกในวงศ์ Paradisaeidae มีหลายสกุล หลายชนิด ทุกชนิดมีสีสันสวยงาม พบเฉพาะในเกาะนิวกินี เกาะใกล้เคียง และตะวันออกเฉียงเหนือของออสเตรเลีย ที่รู้จักกันมากที่สุด คือ ชนิด *[[Paradisaea apoda]]*
* ต้นการเวก (climbing ylang-ylang), ชื่อไม้เถาเนื้อแข็งชนิด *Artabotrys siamensis* Miq. ในวงศ์ Annonaceae ดอกหอมอ่อน กลีบดอกคล้ายกระดังงาจีน แต่ขนาดเล็กกว่า, กระดังงัว กระดังงาเถา หรือ หนามควายนอน ก็เรียก
* แมวการเวก, แมวไทยสายพันธุ์หนึ่ง ดำทั้งตัว เว้นแต่จมูกที่เป็นแต้มขาว และดวงตาเหลืองดังอำพัน
* กลุ่มดาวนกการเวก (Apus), กลุ่มดาวจาง ๆ ทางซีกฟ้าใต้กลุ่มหนึ่ง
* การเวก เสียงทอง, นักร้องลูกทุ่งชาวไทย มีชื่อเสียงเมื่อต้นพุทธศตวรรษที่ 25
มันเผา

right|thumb|300x300px| มันเผาของญี่ปุ่น
**มันเผา** หรือ **มันเทศย่าง** เป็นอาหารที่ทำจากการเอามันเทศมาทำให้ร้อนถือเป็นวัฒนธรรมอาหาร ที่มีเอกลักษณ์เฉพาะในเอเชียตะวันออก

## มันเผาของประเทศต่าง ๆ

### ญี่ปุ่น

ในประเทศญี่ปุ่น จากผลิตภัณฑ์มันเทศ 814,200 ตัน ที่ผลิตในปี 2015 นั้นทั้งหมด 60,000 ตันได้ถูกนำมาทำเป็นมันเผา นอกจากนี้ มันเผายังเป็น คำตามฤดูกาล สำหรับฤดูหนาว

### จีน
ในประเทศจีนมีมันเทศพันธุ์ต่าง ๆ เช่น "ปักกิ่ง 553" (北京553) และ "ซูสู่หมายเลข 1" (蘇薯1号) ที่ผลิตขึ้นสำหรับมันเผาโดยเฉพาะ มีร้านขายมันเผา 250 แห่งใน เซี่ยงไฮ้ และใน ปักกิ่ง ฉงชิ่ง และ ฮาร์บิน ก็ยังมีร้านขายมันเผาที่เปิดเป็นแผงขายหรือรถเข็น ย่างบนถ่านในช่วงฤดูหนาว

### ไต้หวัน
แฟมิลี่มาร์ทในไต้หวัน เปิดตัวมันเผาใน ปี 2010 และขายมันเทศได้ 8 ล้านชิ้นต่อปีผ่านเคาน์เตอร์ 

### เกาหลี
ในประเทศเกาหลีใต้ ร้านขายมันเผาซึ่งก่อตั้งเมื่อปี 1954 เปิดดำเนินการตามท้องถนนโดยใช้ถังตั้งนอนเป็นเตาอบ และมีหม้อไฟแบบเปิดสำหรับใช้ในบ้านซึ่งมีขายที่ร้านสะดวกซื้อ
ไฟล์:Ishi_yakiimo_truck_by_bitmask_in_Tokyo.jpg|link=ファイル:Ishi_yakiimo_truck_by_bitmask_in_Tokyo.jpg|alt=東京の焼き芋| มันเผาในโตเกียว
ไฟล์:Beijing_Aquarium_street_food_-_IMG_1291.jpg|link=ファイル:Beijing_Aquarium_street_food_-_IMG_1291.jpg|alt=北京の焼き芋| มันเผาในปักกิ่ง
ไฟล์:Roasted_sweet_potatoes_and_chestnuts_hawkers_(Hong_Kong).jpg|link=ファイル:Roasted_sweet_potatoes_and_chestnuts_hawkers_(Hong_Kong).jpg|alt=香港の焼き芋| มันเผาในฮ่องกง
ไฟล์:Gungoguma_drum_can_(sweet_potato_roaster)_2.jpg|link=ファイル:Gungoguma_drum_can_(sweet_potato_roaster)_2.jpg|alt=韓国の焼き芋| มันเผาในเกาหลี
ไฟล์:Hot_Food_and_Non-Food_Products_in_FamilyMart.JPG|link=ファイル:Hot_Food_and_Non-Food_Products_in_FamilyMart.JPG|alt=台湾のファミリーマートの焼き芋| มันเผาในไต้หวัน


## อ้างอิง

หมวดหมู่:อาหารเอเชียตะวันออก
เจดีย์วัดฝอกง

thumb|right|200px|เจดีย์วัดฝอกง

**เจดีย์วัดฝอกง** () ตั้งอยู่ในอำเภอยิ่ง มณฑลชานซี ประเทศจีน เป็นเจดีย์ที่สร้างด้วยไม้ โดยสร้างแบบศิลปะจีน สร้างใน ค.ศ. 1056 ในสมัยราชวงศ์เหลียว โดยสร้างในสมัยจักรพรรดิเหลียวต้าวจง (เย่ว์ลี่หงจี่) ซึ่งได้รอดจากความเสียหายของแผ่นดินไหวขนาดใหญ่หลายครั้ง ซึ่งมีชื่อเสียงในประเทศจีน จนได้รับขนานนามว่า **มู่ถ่า** () องค์เจดีย์มีความสูงประมาณ 4 เมตร (13 ฟุต) ยอดเจดีย์สูงประมาณ 10 เมตร (33 ฟุต) และมีความสูงรวมทั้งเจดีย์ประมาณ 67.31 เมตร (220.83 ฟุต) เป็นเจดีย์ไม้ที่เก่าแก่ที่สุดที่ยังอยู่ในประเทศจีน แม้ว่าจะเป็นเจดีย์ที่เก่าแก่ที่สุดที่ทำด้วยไม้ในประเทศจีน แต่เจดีย์ที่เก่าแก่ที่สุดในประเทศจีนคือ เจดีย์ซงเยว่ ซึ่งเป็นเจดีย์ที่ทำจากอิฐ ซึ่งสร้างในช่วงกลางของสมัยราชวงศ์ถัง (ค.ศ. 618-ค.ศ. 907) มีระยะทางห่างจากเมืองต้าถง ทางตอนใต้ประมาณ 85 กิโลเมตร (53 ไมล์)

## อ้างอิง
* Kuhn, Dieter. "'Liao Architecture': Qidan Innovations and Han-Chinese Traditions?," *T'oung Pao*, Second Series, Vol. 86, Fasc. 4/5 (2000): 325-362.
* Needham, Joseph (1986).* Science and Civilization in China: Volume 4, Physics and Physical Technology, Part 3, Civil Engineering and Nautics*. Taipei: Caves Books, Ltd.
* Steinhardt, Nancy Shatzman. "Liao: An Architectural Tradition in the Making," *Artibus Asiae* (Volume 54, Number 1/2, 1994): 5-39.
* Steinhardt, Nancy Shatzman (1997). *Liao Architecture*. Honolulu: University of Hawaii Press.
* Steinhardt, Nancy Shatzman. "The Tang Architectural Icon and the Politics of Chinese Architectural History," *The Art Bulletin* (Volume 86, Number 2, 2004): 228–254.

## แหล่งข้อมูลอื่น

* Yingxian Wooden Pagoda at China.org.cn

หมวดหมู่:เจดีย์
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สถาปัตยกรรมราชวงศ์เหลียว
โยป เดอเลอมาร์เรอ

thumb|right|250px|โยป เดอเลอมาร์เรอ

**โยป เดอเลอมาร์เรอ** (; ค.ศ. 1977 — ) เป็นนักเล่นหมากรุกสากลชาวดัตช์ และเป็นมาสเตอร์หมากรุกระดับนานาชาติ รวมถึงเป็นโค้ชให้กับเยาวชนที่แม็สเซอมาเกอร์ในนครเกาดา

โยปเป็นสมาชิกของเดอะอินเทอร์เน็ตเชสส์คลับ ซึ่งเป็นสโมสรที่มีสมาชิกจำนวน 30,000 คน
* เดอเลอมาร์เรอเป็นฝ่ายชนะในระดับเยาวชนในปี ค.ศ. 1991 กลุ่ม C (รุ่นอายุ 14 ปี) ในการแข่งขันชิงแชมป์หมากรุกสากลเยาวชนชาวดัตช์
* ใน ค.ศ. 1997 เขาได้รับการจัดให้อยู่ในลำดับที่ 32 ของการแข่งขันเยาวชนชิงแชมป์โลก ซึ่งมีผู้เข้าร่วมแข่งขัน 81 ราย
* การแข่งขัน "เบอบลิงเงอร์โอเพน" ครั้งที่ 17 ในประเทศเยอรมนี โยปได้อันดับที่สามของผู้เล่น 265 ราย โดยมีโทมัส ลูเทอร์ อยู่ในอันดับแรก
* ใน "การแข่งขันโฮเคอสโคลเซลันด์" ที่ฟลิสซิงเงิน โยปได้อันดับที่ 15 ซึ่งเป็นรายการที่โจน ฟัน เดอร์วีล, อีวาน ซอคอลอฟ ประสบความสำเร็จเป็นครั้งแรก
* โยปร่วมการแข่งในวันที่ 18 มีนาคม ค.ศ. 2005 ในไลเดิน กับการแข่งขันซือเปอร์สคาก-ซีมึลตาน แบบจับเวลาครั้งแรก ซึ่งเขาได้คะแนน 5.5 คะแนน จากที่มีอยู่ทั้งหมด 9 คะแนน

## ซิมบาเซอ
จากฐานข้อมูลหมากรุกในซิมบาเซอ จากคู่แข่งขัน 519 รายที่โยป เดอเลอมาร์เรอ ได้เล่นด้วยนั้น ระบุว่า เขาชนะไป 205 ราย แพ้ 156 ราย กับอีก 158 ราย ที่จบลงด้วยการเสมอ อัตราการชนะของเขาอยู่ที่ร้อยละ 54 โยปมักจะเปิดเกมด้วยการเดินหมากไปยังตำแหน่ง 1.d4 และมักเล่นเหมือนกับเหล่าผู้เล่นชาวอินเดีย ด้วยตัวหมากสีดำที่เขาชอบตั้งรับแบบพีตส์ดิเฟนซ์ กับการเปิดเกมแบบคาโร-คันน์ดิเฟนซ์

## การเปิดเกม
รูปแบบที่โยปเล่นด้วยตัวหมาก**สีขาว**ในการเปิดเกม :

รูปแบบที่โยปเล่นด้วยตัวหมาก**สีดำ**ในการเปิดเกม :

## อ้างอิง

## แหล่งข้อมูลอื่น
* About Chess by Jop Delemarre on ChessGames.com 
* FIDE-rating data for Jop Delemarre 
* Internet chessclub
* Homepage

หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
เซเชลส์เชื้อสายจีน

**ชาวเซเชลส์เชื้อสายจีน** เป็นหนึ่งในกลุ่มชาติพันธุ์ของประเทศเซเชลส์ ในช่วงปี พ.ศ. 2542 ได้มีการประมาณจำนวนคนเชื้อสายจีนในเซเชลส์ ซึ่งมีประมาณ 1,000 คน จัดเป็นชุมชนเชื้อสายจีนขนาดเล็กแห่งหนึ่งของทวีปแอฟริกา

## ประวัติ
ในปี พ.ศ. 2429 ได้มีชาวจีนกลุ่มแรกอพยพเข้ามาในเซเชลส์ โดยชาวจีนกลุ่มดังกล่าวนั้นได้โยกย้ายมาจากมอริเชียส จนต่อมาในปี พ.ศ. 2483 ชาวจีนในมอริเชียสได้นำญาติของพวกเขาจากเมืองจีนเข้ามาทำธุรกิจในมอริเชียส หลังจากที่พวกเขานั้นคุ้นเคยกับการค้าในช่วงยุคล่าอาณานิคม พวกเขาจะส่งจดหมายแนะนำการกู้ยืม และเงินทุนดังกล่าวจะถูกใช้เพื่อเริ่มต้นกิจการในภูมิภาคใกล้เคียงซึ่งนั่นคือเซเชลส์

เช่นเดียวกับชาวจีนกลุ่มอื่น ๆ เซเชลส์มีการแข่งขันกันในกลุ่มชาวจีนสองกลุ่มคือกวางตุ้งและแคะ ซึ่งทั้งสองกลุ่มไม่ใคร่จะลงรอยกัน และจะไม่อาศัยร่วมพื้นที่เดียวกัน ซ้ำยังปฏิเสธการแต่งงานข้ามกลุ่มกันในหมู่ชาวจีน แต่ทั้งสองกลุ่มกลับสมัครใจที่จะสมรสกับสตรีพื้นเมืองแอฟริกัน ชาวจีนในเซเชลส์เริ่มต้นการประกอบอาชีพด้วยการเพาะปลูกวานิลลา แต่ปัจจุบันได้หันไปทำร้านโชห่วย, การขนส่ง และการประมง

## ภาษาและวัฒนธรรม
ในปี พ.ศ. 2488 ริชาร์ด มันชัม (บิดาของเจมส์ มันชัม – ประธานาธิบดีและนายกรัฐมนตรีคนแรกของเซเชลส์) ได้ขออนุญาตจากรัฐบาลเพื่อทำการเปิดโรงเรียนจีนขึ้นในเซเชลส์ แต่รัฐบาลกลับเฉยเมยต่อแนวคิดดังกล่าว จนในปี พ.ศ. 2550 ได้มีการเริ่มการศึกษาภาษาจีนขึ้นในเซเชลส์ เมื่อสาธารณรัฐประชาชนจีนได้ส่งครูผู้สอนและผู้เชี่ยวชาญ รวมไปถึงการศึกษาทางไกลจากกระทรวงศึกษาธิการของเซเชลส์เอง

แต่ในปัจจุบันชาวเซเชลส์เชื้อสายจีนได้ละทิ้งภาษาดั้งเดิมของตนไปเสียแล้ว และชนเชื้อสายจีนส่วนใหญ่โดยเฉพาะรุ่นใหม่ในเซเชลส์ไม่สามารถพูดหรือทำความเข้าใจกับภาษาจีนได้เลย คนเชื้อสายจีนรุ่นเก่าส่วนมากนับถือลัทธิขงจื๊อ หรือศาสนาพุทธ ส่วนคนเชื้อสายจีนรุ่นใหม่ที่เป็นลูกผสม ส่วนใหญ่นับถือศาสนาคริสต์ 

## ชาวเซเชลส์เชื้อสายจีนที่มีชื่อเสียง
* เจมส์ มันชัม – ประธานาธิบดีและนายกรัฐมนตรีคนแรกของเซเชลส์ สืบเชื้อสายจีนมาจากปู่
* เฟรนช์ ชังฮิม – อัครมุขนายกนิกายแองกลิคัน สืบเชื้อสายจีนจากบิดา

## อ้างอิง

### บรรณานุกรม
*
*
*
*
*

## แหล่งข้อมูลอื่น
*
*

หมวดหมู่:การพลัดถิ่นของชาวจีน
หมวดหมู่:ประเทศเซเชลส์
หมู่เกาะมาร์เคซัส

**หมู่เกาะมาร์เคซัส** (; ,  หรือ ; ; ) เป็นหมู่เกาะภูเขาไฟในเฟรนช์พอลินีเชีย อาณานิคมโพ้นทะเลของฝรั่งเศสในมหาสมุทรแปซิฟิกตอนใต้ โดยมีจุดสูงสุดคือยอดเขาโออาเว () บนเกาะอูอาโปอู ด้วยความสูงเหนือระดับน้ำทะเล 1,230 เมตร (4,035 ฟุต)

งานวิจัยทางโบราณคดีชี้ให้เห็นว่าหมู่เกาะนี้ถูกนักเดินทางจากพอลินีเชียตะวันตกตั้งอาณานิคมในคริสต์ศตวรรษที่ 10 หลายศตวรรษต่อมา หมู่เกาะนี้ยังคงมี "วัฒนธรรม ชีววิทยา และภาษาที่มีความสม่ำเสมออย่างน่าทึ่ง" หมู่เกาะมาร์เคซัสได้รับชื่อมาจากภรรยาของมาร์ควิสแห่งกัญเญเต () เจ้าเขตอุปราชแห่งเปรูของสเปนในคริสต์ศตวรรษที่ 16 โดยอัลบาโร เด เมนดัญญา นักสำรวจชาวสเปนที่เดินทางพบหมู่เกาะนี้ใน ค.ศ. 1595 ต่อมานักสำรวจชาวอังกฤษชื่อ กัปตันเจมส์ คุก ได้เดินเรือมาถึงใน ค.ศ. 1775 ตกอยู่ใต้การปกครองของฝรั่งเศสใน ค.ศ. 1842 แต่การตั้งถิ่นฐานของฝรั่งเศสมีขึ้นหลัง ค.ศ. 1870

เมืองหลวงชื่อไตโอฮาเอ ตั้งอยู่บนเกาะนูกูฮีวา หมู่เกาะมีประชากร 9,346 คน จากการสำรวจประชากรในเดือนสิงหาคม ค.ศ. 2017

## อ้างอิง

## อ่านเพิ่ม
*
* Robert Louis Stevenson, *In the South Seas*, 1896.
* Urmenyhazi, Attila. 2013 book publication: *Samoan & Marquesan Life in Oceania: a probing travelogue*. . .

## แหล่งข้อมูลอื่น

*
* Stevenson, Robert L. (1896), *[http://www.gutenberg.org/ebooks/464 In the South Seas]*
*Official website Les îles Marquises en polynésie française
*Administrative divisions of the Marquesas Islands (archived)
*Effects of the 1946 Aleutian Tsunami on the Marquesas Is. (archived)
*Flora of the Marquesas Islands
*WorldAtlas.com's map of the Marquesas—includes most of the islands
*Sailing Schedule to the Marquesas Islands (archived)


หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกแบบผสม
หมวดหมู่:เกาะในเขตโอเชียเนีย
เอร์โมซิโย

**เอร์โมซิโย** () เป็นเมืองและนครบาลทางตะวันตกเฉียงเหนือของรัฐโซโนรา ในเม็กซิโก เป็นเมืองหลวงของรัฐและเป็นเมืองศูนย์กลางเศรษฐกิจของรัฐ มีอุตสาหกรรมการผลิตรถยนต์ ที่เริ่มต้นในคริสต์ทศวรรษ 1980 เมื่อฟอร์ดได้ก่อตั้งโรงงานเอร์โมซิโยสแตมปิงแอนด์แอสเซมบลี

## อ้างอิง

หมวดหมู่:เมืองในประเทศเม็กซิโก
หมวดหมู่:รัฐโซโนรา
อะนะตะเอะ / อู เบบี

"**อะนะตะเอะ / อู เบบี**" () เป็นซิงเกิลที่ 38 ของเอ็กซ์ไซล์ วางจำหน่ายวันที่ 23 พฤศจิกายน พ.ศ. 2554 ในรูปแบบในรูปแบบดับเบิลเอไซด์ซิงเกิล เพื่อเป็นการฉลองครบรอบ 3 ปีเบสท์อัลบัม EXILE BALLAD BEST 

เพลง Ooo Baby เป็นโซโลซิงเกิลที่สองของ ATSUSHI และเป็นเพลงในแนวแบล็คมิวสิก

มิวสิกวิดีโอเพลง อะนะตะเอะ เป็นเรื่องราวของสมาชิกทั้ง 14 คน ส่วนมิวสิกวิดีโอเพลง Ooo Baby เป็นเรื่องราวของ ATSUSHI ร้องเพลงในไนท์คลับแห่งหนึ่งในสไตล์เอเชีย 

เพลง อะนะตะเอะ สามารถขึ้นสู่อันดับที่ 1 ชาร์ตดาวน์โหลดของ RIAJ
## รายชื่อเพลง
# あなたへ
# Ooo Baby
# あなたへ (Instrumental)
# Ooo Baby (Instrumental)
## มิวสิกวิดีโอ
# あなたへ (Video Clip)
# Ooo Baby (Video Clip)
## ชาร์ต
;ชาร์ตออริกอน (ในญี่ปุ่น)

## ข้อมูลเพิ่มเติม
*อะนะตะเอะ / Ooo Baby Special site http://exile.jp/anatahe/ 
*ข้อมูลซิงเกิล อะนะตะเอะ / Ooo Baby http://exile.jp/discography/index.html 

## อ้างอิง
 

หมวดหมู่:เพลงของเอ็กซ์ไซล์
เลโอ เรกูลัส

**เลโอ เรกูลัส** เป็นตัวละครจากการ์ตูนเรื่องเซนต์เซย์ย่า ภาค The Lost Canvas จ้าวนรกฮาเดส ซึ่งเป็นโกลด์เซนต์ประจำราศีสิงห์และผู้ดูแลปราสาทราชสีห์ 1 ใน 12 ปราสาทในแซงค์ทัวรี่

## บทบาท
เรกูลัสเป็นลูกชายของเลโอ อิเรียสซึ่งเป็นโกลด์เซนต์ราศีสิงห์คนก่อน แต่หลังจากที่อิเรียสถูกราดาแมนทีสสังหารก็ถูกชิจิฟอสเก็บมาเลี้ยงและสั่งสอนวิชาการต่อสู้ให้ แต่เรกูลัสเป็นอัจฉริยะด้านการต่อสู้ จึงเรียนรู้วิชาต่างๆ และขึ้นเป็นโกลด์เซนต์ได้ด้วยวัยเพียง15ปีและถูกขนานนามว่า"ราชสีห์หนุ่ม" เรกูลัสปรากฏตัวครั้งแรกที่จามิลเพื่อคุ้มกันเรือของกองทัพอาธีน่าที่กำลังซ่อมแซมอยู่และปะทะกับ บีฮีมอธ ไวโอเล็ต แนวหน้าของกองทัพยมโลกและเอาชนะได้แต่ก็ถูกไออาคอสโจมตีใส่จากด้านหลัง หลังจากนั้นจึงขึ้นไปบนลอสต์แคนวาสเพื่อตัดสินกับฮาเดส และเจอกับราดาแมนทีสที่ได้รับพลังของเทพเจ้า และต่อสู้กันแต่เรกูลัสไม่สามารถทำอันตรายใดๆแก่ราดาแมนทีสได้เลยจนกระทั่งเสียชีวิต แต่เรกูลัสก็กลับมาอีกครั้งในฐานะของ"ส่วนหนึ่งแห่งมหาปฐพี"และเอาชนะราดาแมนทีสได้ในการโจมตีเพียงครั้งเดียว จากนั้นก็สลายไป

## วิชาการต่อสู้
เรกูลัสจะจดจำรูปแบบการต่อสู้ของศัตรูไว้แล้วปรับการเคลื่อนไหวของตนให้เข้ากันเพื่อเอาชนะ โดยความสามารถนี้เป็นอัจฉริยภาพของเรกูลัสเอง

#### ท่าไม้ตาย
* **ไลท์นิ่ง โบลท์**เป็นท่าไม้ตายเดียวกับภาคปกติ เป็นการปล่อยหมัดความเร็วแสงใส่คู่ต่อสู้
* **ไลท์นิ่ง พลาสม่า**คล้ายกับไลท์นิ่ง โบลท์ แต่เพิ่มความรุนแรงมากขึ้น
* **อาเทน่า เอ็กซ์คลาเมชั่น**เป็นท่าที่ต้องใช้พลังของโกลด์เซนต์ 3 คน แต่เรกูลัสสามารถใช้ได้ด้วยตัวคนเดียว
* **โซดิแอก คลาเมชั่น**เป็นท่าที่เหนือกว่าอาเทน่า เอ็กซ์คลาเมชั่น โดยรวมท่าไม้ตายของโกลด์เซนต์ทั้ง 12 คนเข้าด้วยกัน

## อ้างอิง
* Saint SeiyaThailand Fanclub 
* Welcome to the #1 English Saint Seiya

หมวดหมู่:ตัวละครในเซนต์เซย์ย่า
หมวดหมู่:โกลด์เซนต์แห่งอาธีน่า
หมวดหมู่:ตัวละครชาวจักรวรรดิโรมันอันศักดิ์สิทธิ์
หมวดหมู่:ตัวละครชาวเยอรมันในโทรทัศน์
หมวดหมู่:ตัวละครในบันเทิงคดีที่สามารถควบคุมแสง
ทหารไทย

**ทหารไทย** อาจหมายถึง

* กองทัพไทย, กลุ่มบุคคลติดอาวุธโดยชอบด้วยกฎหมายและมีอำนาจหน้าที่ตามกฎหมายไทย โดยเฉพาะในเรื่องรบ
** อาจดู กองบัญชาการกองทัพไทย, กองทัพบก, กองทัพเรือ, กองทัพอากาศ, กระทรวงกลาโหม, ยศทหารและตำรวจไทย
* ธนาคารทหารไทย, ธนาคารไทยซึ่งก่อตั้งโดยจอมพลสฤษดิ์ ธนะรัชต์
* ชายชาญทหารไทย, เพลงปลุกใจไทย ประพันธ์โดยท่านผู้หญิงพวงร้อย อภัยวงศ์ และขับร้องโดยสวลี ผกาพันธ์
* ข้าราชการทหาร กลุ่มบุคคลที่รับราชการปฏิบัติหน้าที่ราชการทหารในประเทศไทย
แฮร์มัน โครเติน

thumb|right|250px|แฮร์มัน โครเติน

**แฮร์มัน โครเติน** (; ค.ศ. 1958 — ) เป็นนักเล่นหมากรุกสากลชาวดัตช์ โครเตินอยู่ในระดับมาสเตอร์ของสภาหมากรุกนานาชาติรวมทั้งเป็นผู้ฝึกสอนหมากรุกสากล

## ในสายอาชีพ
ตั้งแต่ประมาณ ค.ศ. 1980 เขาทำหน้าที่เป็นผู้ฝึกสอนหมากรุก เขาผ่านการฝึกอบรมและดูแลในนามของราชสหพันธ์หมากรุกดัตช์ จาก ค.ศ. 1998 ถึง ค.ศ. 2003 เขาเป็นผู้ประสานงานของสหพันธ์ดังกล่าว หลังจากนั้นเขาก็เข้าร่วมหลักสูตรฝึกฝนมากมาย และเขาเข้าร่วมเป็นทีมผู้เขียนตำราของสถาบันหมากรุก แฮร์มันยังเป็นสมาชิกของเดอะอินเทอร์เน็ตเชสคลับที่มีสมาชิก 30,000 ราย
* ค.ศ. 1995 เขาสร้างผลงานได้ดีเยี่ยมในการแข่งขันที่เลววาร์เดิน โดยเป็นผู้ชนะของรายการแกรนด์มาสเตอร์ และ ค.ศ. 1997 เขาชนะการแข่งขันสุดสัปดาห์ในแฮ็ลโมนด์
* ในเดือนสิงหาคม ค.ศ. 2004 แฮร์มันได้อันดับสองในการแข่งขันหมากรุก "น็อยมาคท์โอเพน" ที่ประเทศออสเตรีย โดยมีเปตรา สคืร์มัน ได้ที่หนึ่ง
* ในการแข่งขันชิงแชมป์หมากรุก SIOM โอเพน ที่เคาดา ได้สิ้นสุดลง แฮร์มันได้รับการจัดให้อยู่ในอันดับสามร่วมกับดานีเยล สเตลล์วาเคิน และเผิง จ้าวฉิน โดยมีดานีเยล ฟริทมัน ได้รับอันดับที่หนึ่ง และยัน สเมตส์ อยู่ในอันดับที่สอง
* จากวันที่ 2 ถึงวันที่ 8 กรกฎาคม ค.ศ. 2005 ได้มีการแข่งขันระดับนานาชาติขึ้นที่ลาแฟร์ เขาได้พบกับนักเล่นระดับแกรนด์มาสเตอร์ที่มีชื่อว่าวีเอสตูร์ส เมย์เยร์ จากลัตเวีย และวาดิม มาลาคัตโค จากยูเครน ที่มีคะแนนอยู่ที่ 7.5 แต้ม หลังจากช่วงไทเบรกในเกมแรก รายการนี้มีผู้เข้าแข่งขัน 185 ราย และแฮร์มันได้รับคะแนนเมื่อสิ้นสุดการแข่งขันที่ 6 แต้ม
* จากวันที่ 21 ถึงวันที่ 29 ตุลาคม ค.ศ. 2005 ได้มีการแข่งขันแอ็สเซนต์สคากตูร์โนยที่โฮเคอเฟน ในรายการโอเพนกรู๊ปโดยบากแลน ตามกระดาน 7 ถึง 9 โครเตินได้ 6 คะแนนและได้เป็นที่สามของรายการ

## อ้างอิง

## หนังสืออ่านเพิ่ม
* *Elementen van de schaakstrategie 1*, 1995, Uitgeverij van Spijk, Venlo - Antwerpen. De centrale vraag in deze schaakboekenreeks is: bestaat er een patroonherkenning bij strategische stellingskenmerken, zoals bij tactische motieven?
* *Elementen van de schaakstrategie 2*, 1996, Uitgeverij van Spijk, Venlo - Antwerpen.
* *Elementen van de schaakstrategie 3*, 1997, Uitgeverij van Spijk, Venlo - Antwerpen. ISBN 978-9062162277.
* **', 2009, . ISBN 978-90-5691-268-0. (Het boek haalde de  voor  2009: : [http://www.guardian.co.uk/sport/2009/sep/29/chess-book-of-the-year  Herman Grooten]. **', 29 september 2009.)

การเล่นหมากรุกของโครเตินยังได้รับการเผยแพร่ในบทความและคอลัมน์ใน :
* เตรา
* ไอนด์โฮเฟินดัคบลัด
* สคากแมกาซีน: เผยแพร่เป็นระยะโดยราชสหพันธ์หมากรุกดัตช์

## แหล่งข้อมูลอื่น
* About Chess Herman Grooten on ChessGames.com 
* Herman Grooten (born 02-07-1958; elo-rating in 2004:2390) 

หมวดหมู่:นักเขียนชาวดัตช์
หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
ภาษาโคณฑี

**ภาษาโคณฑี** (, Gōṇḍī) อยู่ในตระกูลภาษาดราวิเดียน เป็นภาษาที่พูดโดยชาวโคณฑีประมาณสามล้านคน มักพูดในบริเวณรัฐมัธยประเทศ รัฐคุชราต รัฐอานธรประเทศ รัฐมหาราษฏระและรัฐฉัตตีสครห์ รวมทั้งรัฐใกล้เคียง ปัจจุบันมีชาวโคณฑีประมาณครึ่งหนึ่งที่พูดภาษานี้ ภาษานี้ไม่มีวรรณคดีในรูปการเขียน แต่มีเพลงพื้นบ้านมากมายเช่นเพลงเกี่ยวกับการแต่งงาน ภาษานี้มีระบบเพศสองระบบ คำนามอาจจะเป็นเพศชายหรือไม่เป็นเพศชาย ภาษานี้แยกออกจากภาษาดราวิเดียนดั้งเดิมโดยพัฒนาเสียงโฆษะทั้งเสียงไม่มีลม (g, j, ḍ, d, b) และเสียงมีลม (kh, gh, jh, dh, ph) สำเนียงของภาษาโคณฑียังมีการศึกษาและบันทึกไว้ไม่เพียงพอ ส่วนใหญ่จะแยกเป็นกลุ่มสำเนียงตะวันตกเฉียงเหนือกับตะวันออกเฉียงใต้ ในอดีตภาษานี้เคยมีอักษรเป็นของตนเองเรียกว่าอักษรคุญชลาโคณฑี และอักษรมสรามโคณฑี แต่ปัจจุบันมักใช้อักษรเทวนาครีหรืออักษรเตลูกูในการเขียนภาษานี้

## อ้างอิง

## อ่านเพิ่ม
* Beine, David K. 1994. A Sociolinguistic Survey of the Gondi-speaking Communities of Central India. M.A. thesis. San Diego State University. 516 p.
* Chenevix Trench, Charles. *Grammar of Gondi: As Spoken in the Betul District, Central Provinces, India; with Vocabulary, Folk-Tales, Stories and Songs of the Gonds / Volume 1 - Grammar*. Madras: Government Press, 1919.
* Hivale, Shamrao, and Verrier Elwin. *Songs of the Forest; The Folk Poetry of the Gonds*. London: G. Allen & Unwin, ltd, 1935.
* Moss, Clement F. *An Introduction to the Grammar of the Gondi Language*. [Jubbalpore?]: Literature Committee of the Evangelical National Missionary Society of Sweden, 1950.
* Pagdi, Setumadhava Rao. *A Grammar of the Gondi Language*. [Hyderabad-Dn: s.n, 1954.
* Subrahmanyam, P. S. *Descriptive Grammar of Gondi* Annamalainagar: Annamalai University, 1968.

## แหล่งข้อมูลอื่น
* Parable of the prodigal son in Gondi language, (''Audio recording dated 1917'')
* Specimen of the languages of the Gond tribes
* พจนานุกรมและหนังสือรวมวลีภาษาโคณฑี–เตลูกู–อังกฤษ–ฮินดี 
* พจนานุกรมภาษาโคณฑี–เตลูกู–อังกฤษ–ฮินดี-มราฐี 

โคณฑี
โคณฑี
ภาษาบุนเดลี

**ภาษาบุนเดลี** (เทวนาครี: बुन्देली หรือ बुंदेली) เป็นภาษาในตระกูลอินโด-อารยัน ที่จัดเป็นประเภทหนึ่งของภาษาฮินดี มักใช้พูดในบันเดลค์คันด์ เขตการปกครองในรัฐมัธยประเทศและตอนใต้ของรัฐอุตตรประเทศ มีความเกี่ยวข้องกับภาษาพรัช ซึ่งเป็นภาษาที่ใช้ในวรรณกรรมของอินเดียเหนือจนถึง คริสต์ศตวรรษที่ 19 เขียนด้วยอักษรเทวนาครี
หมวดหมู่:ภาษาในประเทศอินเดีย
พืชน้ำ

thumb|บัวทั่วไป ใบอยู่ผิวน้ำ ดอกอยู่เหนือน้ำ
**พืชน้ำ** หรือ **พรรณไม้น้ำ** () เป็นพืชที่อาศัยหรือเจริญเติบโตในน้ำ หรือมีช่วงหนึ่งที่เจริญเติบโตอยู่ในน้ำ อาจอยู่ใต้น้ำทั้งหมดหรือมีบางส่วนขึ้นสู่บริเวณผิวน้ำ ลอยอยู่ตามผิวน้ำ เจริญเติบโตบริเวณที่มีน้ำตามแนวชายฝั่ง พืชที่เจริญเติบโตในที่มีน้ำขัง พื้นที่ชื้นแฉะ ทั้ง น้ำจืด น้ำกร่อย น้ำเค็ม โดยสามารถแยกเป็นสี่ประเภทหลัก

**พืชใต้น้ำ** (submerged plant) เป็นพืชที่เจริญเติบโตใต้น้ำทั้งหมด หรือหมายถึงพืชที่ทั้งราก ลำต้น ใบ อยู่ใต้น้ำทั้งหมด ทั้งนี้รากอาจยึดกับพื้นดินใต้น้ำหรือไม่ก็ได้ โครงสร้างลำต้นและใบจะมีช่องว่างมากสำหรับใช้เป็นที่สะสมก๊าซ และช่วยให้ลอยตัวอยู่ในน้ำได้ ส่วนใบมักจะกรอบและบาง ไม่มีปากใบและคิวติน พืชจำพวกนี้พบมากในกลุ่มสาหร่ายต่าง ๆ 

**พืชโผล่เหนือน้ำ** (emerged plant) เป็นพืชที่เจริญเติบโตในน้ำเพียงบางส่วน เช่น รากและลำต้น ส่วนรากอาจยึดพื้นดินใต้น้ำหรือไม่ก็ได้ มีใบหรือดอกโผล่พ้นน้ำหรืออาจอยู่ที่ผิวน้ำ บางชนิดอาจมีทั้งใบใต้น้ำและใบเหนือน้ำในลำต้นเดียวกัน ลำต้นมีลักษณะแข็งแรงกว่าพืชใต้น้ำมีคิวตินมีปากใบและคิวติน พบมากในพืชกลุ่มบัวต่าง ๆ ผักตับเต่า แว่นแก้ว สาหร่ายญี่ปุ่น

**พืชลอยน้ำ** (floating plant) เป็นพืชที่เจริญเติบโตได้โดยลอยอยู่บริเวณผิวน้ำ รากจะอยู่ใต้น้ำ ส่วนของลำต้น ใบ และดอก อยู่เหนือน้ำหรือผิวน้ำ สามารถลอยไปมาได้ หากพืชเหล่านี้อยู่บริเวณน้ำตื้นรากของพืชชนิดนี้อาจยึดอยู่กับพื้นดินใต้น้ำได้ พืชจำพวกนี้ได้แก่ ผักตบไทย ผักตบชวา จอกหูหนู กระจับ ผำ ผักบุ้ง แหน

**พืชชายน้ำ** (merginal plant) เป็นพืชที่เจริญเติบโตบริเวณริมน้ำหรือริมตลิ่ง ทั้งบริเวณหนองน้ำ ริมคลอง บริเวณที่มีน้ำขัง โดยรากจะฝังในดิน ส่วนลำต้น ใบ และดอก จะอยู่เหนือน้ำ 

## อ้างอิง

หมวดหมู่:พืชน้ำ
โววีนัม

right|thumbnail|การใช้ท่าขากรรไกรโบยบินเข้ารัดคอคู่ต่อสู้ แล้วส่งฝ่ายตรงข้ามสู่ผืนปฐพีด้วยการบิดกาย
thumb|right|100px|โลโก้โววีนัม

**โววีนัม** (; ) เป็นศิลปะการต่อสู้ป้องกันตัวจากเวียดนาม โววีนัมเป็นศาสตร์ที่ฝึกฝนโดยทั้งที่มีและปราศจากอาวุธ โดยจัดอยู่ในรูปแบบมวยแข็งและมวยอ่อน ซึ่งรวมถึงการฝึกทั้งทางร่างกายและจิตใจ โดยใช้กำลังและปฏิกิริยาสู้กับฝ่ายตรงข้าม โววีนัมสามารถใช้มือ, ศอก, เตะ เทคนิคการหลบหนีและใช้ไม้คาน เทคนิคการโจมตีและการป้องกันทั้งหมดต่างได้รับการฝึกฝน, ตลอดจนท่าร่ายรำและการปล้ำแบบดั้งเดิม มีเทคนิคการโจมตีที่หลากหลาย รวมถึงการชกและการเตะ ตลอดจนรูปแบบ, การปล้ำ, การใช้อาวุธอย่าง ดาบ, พลอง, ขวาน, พัดด้ามจิ๋ว และอื่นๆ

เทคนิคการป้องกันตัวครอบคลุมการป้องกันการโจมตีแบบปราศจากอาวุธได้ด้วยวิธีการ เช่น การรัดคอ หรือป้องกันการโจมตีด้วยมีดหรือดาบ นักเรียนระดับสูงจะทำการเรียนรู้ในการผสมผสานเทคนิคในการป้องกันตัวจากการใช้อาวุธของฝ่ายตรงข้าม อาจารย์ผู้สอนจะฝึกการใช้อาวุธแบบดั้งเดิม ดังเช่น พลองยาว, พลองสั้น, มีด, ดาบ และกระบี่ ดังนั้นอาวุธเหล่านั้นจึงเป็นอุปกรณ์สำหรับการฝึกฝนสำหรับการเข้าถึงทั้งทางร่างกายและจิตใจ

โววีนัมเป็นกีฬาที่ได้รับการยอมรับในเอเชียนอินดอร์เกมส์ 2009 และกลายมาเป็นกีฬาหลักอย่างเป็นทางการในสภากีฬาเอเชีย ซึ่งประเทศอินโดนีเซียผู้เป็นเจ้าภาพกีฬาซีเกมส์ 2011 ได้เห็นชอบในการจัดการแข่งขันดังกล่าว นอกจากนี้ บิ๊กเบน ช.พระราม 6 ซึ่งเป็นนักมวยไทยยังเคยร่วมแข่งขันในศิลปะการต่อสู้แขนงนี้ และได้รับเหรียญเงินจากการแข่งขันชิงแชมป์โลกมาแล้วเช่นกัน

## อ้างอิง

;หมายเหตุ
 โค้ชอั๋น ศิริชัย มงคลเสถียรเลิศ อดีตนักมวยไทย มังกรฟ้า ลูกทัพฟ้า หรือ ไม้ดัด ศิษย์ยอดธง เป็นแชมป์โลกปี 2007 ซึ่งรอบชิงสามารถเอาชนะน็อคนักกีฬาเจ้าภาพไปได้เพียงยกแรกคว้าเหรียญทองไปครอง ข้อมูลจากไทยรัฐ อ้างอิงhttps://www.mainstand.co.th/MS2022VovinamHistory

## แหล่งข้อมูลอื่น

* โววีนัม ศิลปะการต่อสู้โลกที่ 3 

#### สหพันธ์
* Vovinam Intercontinental Association 
* US Vovinam Federation 
* Vovinam Viêt Võ Dao Federation Germany (เยอรมัน)
* Vovinam Federation Denmark  (เดนมาร์ก)
* Vovinam France  (ฝรั่งเศส)
#### สโมสร
* Vovinam Paris  (ฝรั่งเศส)


หมวดหมู่:ศิลปะการต่อสู้ของเวียดนาม
ภาษาโกลามี

**ภาษาโกลามี** อยู่ในตระกูลภาษาดราวิเดียนกลาง ใช้พูดในรัฐอานธรประเทศและรัฐมหาราษฎระของอินเดีย มีผู้พูดประมาณ 115,000 คน

หมวดหมู่:ภาษาในประเทศอินเดีย
การศึกษาอิสระ

**การศึกษาอิสระ** หรือ **การค้นคว้าอิสระ** () เป็นการศึกษารูปแบบหนึ่งที่ผู้เรียนศึกษา ค้นคว้า วิจัย อย่างอิสระในหัวข้อที่ตกลงกัน นอกเหนือจากการเรียนในชั้นเรียนตามหลักสูตรปกติของสถานศึกษา

หัวข้อที่ศึกษาขึ้นอยู่กับการตกลงกันระหว่างผู้เรียนและอาจารย์ภายใต้กรอบที่สถานศึกษากำหนด ซึ่งมักกำหนดสาขาวิชาที่ให้ศึกษา ระยะเวลา ความยากง่าย ปริมาณเนื้องานที่ต้องศึกษาและวิธีการประเมินผลเอาไว้ โดยปกติก่อนเริ่มทำการศึกษาต้องมีอาจารย์ที่ปรึกษาหรืออาจารย์ประจำวิชาศึกษาอิสระรับรองหัวข้อนั้นก่อน ซึ่งอาจการรับรองดังกล่าวแตกต่างกันไปตามบริบท เช่น
* รับรองว่าตนมีความรู้ ความเชี่ยวชาญที่จะให้คำปรึกษาในหัวข้อนั้น
* รับรองว่าผู้เรียนมีความสามารถเพียงพอที่จะศึกษาหัวข้อดังกล่าวได้ด้วยตนเอง
* รับรองว่าหัวข้อนั้นมีความสำคัญเหมาะสมกับวิชาการศึกษาอิสระในระดับที่ผู้เรียนศึกษาอยู่

เมื่อได้หัวข้อ ผู้เรียนทำการศึกษาในเรื่องที่ได้รับอนุมัติให้ศึกษาด้วยตนเอง ภายใต้การกำกับดูแลของที่ปรึกษา ระดับของการกำกับดูแลอาจมากน้อยต่างกันตามข้อกำหนดของวิชาการศึกษาอิสระในระดับที่ศึกษาอยู่ โดยทั่วไปในระดับมัธยมศึกษามักต้องการคำแนะนำอย่างใกล้ชิดจากที่ปรึกษา ในขณะที่ผู้เรียนระดับบัณฑิตศึกษาอาจได้รับคำปรึกษาที่ค่อนข้างจำกัด

เมื่อเสร็จสิ้นการศึกษามักมีการประเมินผลโดยให้ผู้เรียนทำรายงานสรุปผลการศึกษาและ/หรือนำเสนอปากเปล่า ผลการเรียนของการศึกษาอิสระอาจเป็นคะแนนระดับต่างๆ หรือ ให้แต่เพียงผ่านหรือไม่ผ่านก็ได้ด

## ดูเพิ่ม
* การบ้าน
* วิทยานิพนธ์
* โครงการ

หมวดหมู่:การศึกษา
โรงเรียนนานาชาติเดอะรีเจ้นท์

**โรงเรียนนานาชาติเดอะรีเจ้นท์**  () เป็นโรงเรียนนานาชาติตั้งอยู่ที่กรุงเทพมหานครและพัทยา ก่อตั้งโดย ดร.วีระชัย เตชะวิจิตร์ เมื่อปี พ.ศ. 2539 ในปี พ.ศ. 2560 มีนักเรียนประมาณ 1,950 คน รวมโรงเรียนสองแห่งที่กรุงเทพและที่สาขาพัทยา จำนวนนักเรียนเป็นเด็กนักเรียนต่างชาติร้อยละ 50 และ 72 ตามลำดับและนักเรียนประจำ 90 ที่สาขากรุงเทพ และ 120 คนที่พัทยา สถิตินักเรียนในปัจจุบันมีทั้งหมด 50 สัญชาต

## ประวัติโรงเรียน
ในช่วงปี 2535 ดร.วีระชัย เตชะวิจิตร์และภรรยาได้ลงทุนสร้างหมู่บ้านรีเจ้นท์ปาร์คขึ้นที่พัทยาเหนือ จำนวน 32 หลัง ภายในระยะเวลาสองปีลูกค้าได้ร้องขอให้ช่วยเปิดโรงเรียนนานาชาติขึ้น เนื่องจากไม่มีโรงเรียนในพัทยา ดร.วีระชัย จึงคิดเปิดโรงเรียนนานาชาติขึ้นเพื่อรองรับกับความต้องการดังกล่าว 

ในปี 2535 รัฐบาลของนายอานันท์ ปันยารชุน ได้อนุญาตให้มีการออกใบอนุญาตโรงเรียนนานาชาติได้ และมีโรงเรียนแห่งหนึ่งในพัทยาเหนือกำลังจะเลิกกิจการ ดร.วีระชัยจึงเข้าไปเทกโอเวอร์ โดยใช้ชื่อเดิมคือนานาชาติบางละมุง”  ต่อมาโรงเรียนนานาชาติบางละมุงได้ย้ายออกไปตั้งอยู่นอกเมืองพัทยาในสถานที่ตั้งปัจจุบันและเปลี่ยนชื่อเป็น “โรงเรียนนานาชาติเดอะรีเจ้นท์” พร้อมกับขยายอาคาร หอพัก และที่ดินเพิ่มเพื่อรองรับนักเรียนจากทั่วโลก หลังจากสร้างโรงเรียนที่พัทยาแล้วเสร็จอีก 6 ปีให้หลังจึงค่อยเข้ามาสร้างโรงเรียนนานาชาติขึ้นในเขตกรุงเทพฯ

## สถิติจำนวนนักเรียนและอาจารย์
ปัจจุบันโรงเรียนนานาชาติเดอะรีเจ้นท์ทั้ง 3 แห่ง คือพัทยา 1 และกรุงเทพฯอีก 2 มีนักเรียนมากกว่า 50 สัญชาติรวมประมาณ 1,600 คน ที่พัทยามีสัดส่วนของคนต่างชาติ 72% กรุงเทพฯ มีนักเรียนไทยกับต่างชาติสัดส่วนครึ่งต่อครึ่ง ทางโรงเรียนมีอาจารย์ผู้สอนมี Qualified Teacher Status (QTS)มาจากประเทศอังกฤษเกือบทั้งหมด

## เครือข่าย

โรงเรียนนานาชาติเดอะรีเจ้นท์เป็นสมาชิกกลุ่ม FOBISSEA (Federa
tion of British International Schools in South East Asia and East Asia), CIS (Council of International Schools) และ BSA (British Boarding School Association) 

## ทุนเล่าเรียน
* Global connect scholarships (สำหรับนักเรียนยุโรป)
* Diplomatic and ministerial connect scholarships
* The King’s scholarships (สำหรับนักเรียนประเทศภูฏาน)
* Round Square scholarships

## หลักสูตรการศึกษา

หลักสูตรของโรงเรียนนานาชาติเดอะรีเจ้นท์ถอดแบบมาจากหลักสูตรการเรียนการสอนของประเทศอังกฤษ (The English National Curriculum) 

## ศิษย์เก่าที่มีชื่อเสียง
* ปัญญริสา เธียรประสิทธิ์ (หวาย) - นักร้อง
* เซฟฟานี่ อาวะนิค (เซฟ) - นักแสดง, นางแบบ
* อัปสรสิริ อินทรคูสิน (โซฟี่) - นักแสดง
* อุรัสยา เสปอร์บันด์ (ญาญ่า) - นักแสดง, นางแบบ
* ศิรินทร์ ปรีดียานนท์ (ชิปปี้) - นักแสดง
* ณัฐพจน์ ตระกูลเผด็จไกร (แป๊ก) -Ph.D. Cambridge Uni. สอนและวิจัยอยู่ที่ประเทศอังกฤษ
* Hayk Harutyunyan - Deputy Mimister of Energy & Nat'l Resources, Republic of Armenia
* ญาณิศา บุณยตุลย์ (แซนดี้) - ผู้เข้าประกวดรายการ เดอะวอยซ์ คิดส์ ไทยแลนด์ ครั้งที่ 6 (2562), นักร้องสังกัด SOLOIST (โซโล่อิสต์) YouTube:Soloist Channel

## แหล่งข้อมูลอื่น
* เว็บไซต์โรงเรียนนานาชาติเดอะรีเจ้นท์

## อ้างอิง

หมวดหมู่:โรงเรียนนานาชาติในประเทศไทย
หมวดหมู่:โรงเรียนในเขตวังทองหลาง
หมวดหมู่:โรงเรียนในเมืองพัทยา
หมวดหมู่:โรงเรียนเอกชนในกรุงเทพมหานคร
หมวดหมู่:โรงเรียนเอกชนในจังหวัดชลบุรี
หมวดหมู่:ความสัมพันธ์ไทย–สหราชอาณาจักร
เท้ายายม่อม (พืช)

*ระวังสับสนกับ [[เท้ายายม่อมตัวเมีย |ไม้เท้ายายม่อม]]*

**เท้ายายม่อม** () หรือ**มันเท้ายายม่อม** เป็นพืชในวงศ์ Taccaceae เป็นพืชที่มีหัว มีใบ 1–3 ใบ แต่ละใบจักเป็นสามแฉก เว้าแบบขนนก ดอกเป็นช่อยาว แต่ละช่อมีดอกย่อย 20–40 ดอก ผลกลม หัวของพืชชนิดนี้นำไปทำแป้งที่เรียกแป้งเท้ายายม่อม พืชชนิดนี้เป็นพืชท้องถิ่นในทวีปแอฟริกา, เอเชียใต้, เอเชียตะวันออกเฉียงใต้, ออสเตรเลียเหนือ, นิวกินี, ซามัว, หมู่เกาะไมโครนีเซีย และฟีจี และมีการแพร่กระจายไปในหมู่เกาะแปซิฟิกเนื่องมาจากการอพยพของคน ชื่อสามัญของพืชชนิดนี้ ได้แก่ *Polynesian Arrowroot* (ภาษาอังกฤษ), *Pia* (ฮาวาย, เฟรนช์พอลินีเชีย, นีวเว และหมู่เกาะคุก), *Masoa* (ซามัว), *Mahoaa* (ตองงา), *Yabia* (ฟีจี) *Gapgap* (กวม) และ *Taka* (อินโดนีเซีย)

เท้ายายม่อมเป็นไม้ล้มลุกอายุยืน ไม่มีลำต้น เหง้าใต้ดินเป็นหัว กลมแบนหรือรีกว้าง เปลือกหัวบาง ผิวเรียบ เมื่ออ่อนสีขาว แก่แล้วเป็นสีเทาหรือสีน้ำตาล เนื้อหัวสีขาว ฉ่ำน้ำเล็กน้อย ดอกสีเหลืองหรือเขียวแกมม่วงเข้ม ผลสีส้มอ่อน มีเมล็ดมาก เนื้อผลฟ่าม ๆ เมล็ดแบน คาดว่ามีถิ่นกำเนิดในเอเชียตะวันออกเฉียงใต้ กระจายพันธุ์ตั้งแต่แอฟริกา เอเชีย ไปจนถึงโอเชียเนีย

หัวสดรับประทานไม่ได้ มีรสขม แต่สามารถสกัดแป้งมาใช้ประโยชน์ได้ แป้งที่ได้ใช้ทำขนมปัง พุดดิ้งและขนมได้หลายชนิด ในฟีจีนำแป้งที่ยังไม่ได้ตากแห้งห่อใบไม้นำไปฝังดิน ปล่อยให้เกิดการหมักก่อนรับประทาน ในซามัวใช้แป้งสดเป็นกาว ในกาบองรับประทานผล ใบรับประทานเป็นผัก ก้านใบและก้านดอกให้เส้นใยใช้ทำหมวกและอุปกรณ์ตกเบ็ด หัวและแป้งใช้รักษาโรคบิดและอาการบวม เคยเป็นอาหารหลักในฮาวาย, ตาฮีตี และฟีจี แต่ปัจจุบันถูกแทนที่ด้วยมันสำปะหลัง รสขมในหัวเกิดจากเบตาซิโตสเตอรอล อัลคาลอยด์ ซาโปนิน หัวอ่อนรสขมมากกว่าหัวแก่ 

## แป้งเท้ายายม่อม
**แป้งเท้ายายม่อม**เป็นแป้งที่แปรรูปได้จากหัวมันเท้ายายม่อม  *(Tacca leontopetaloides)* ซึ่งเก็บหัวได้ปีละครั้ง จึงทำให้เป็นแป้งที่มีราคาแพง ลักษณะของแป้งเป็นผงสีขาวมีเม็ดสี่เหลี่ยมเล็ก ๆ  ทำให้ขนมมีลักษณะใส เช่นเดียวกับแป้งถั่ว  เมื่อทำให้สุกด้วยการกวนกับน้ำด้วยไฟอ่อนปานกลาง แป้งละลายง่าย สุกง่าย เมื่อสุกจะเริ่มใส มีเงาในเนื้อแป้ง เหนียวปานกลาง เมื่อเย็นแล้ว แป้งรวมตัวเป็นก้อน ล่อนออกจากภาชนะได้ดี 

เป็นวัตถุดิบทำขนมไทยตามสูตรดั้งเดิม เช่น ขนมเปียกปูน หรือ ขนมชั้น แต่ในปัจจุบันมักถูกทดแทนด้วยแป้งมันสำปะหลัง แป้งข้าวโพด หรือแป้งสูตรผสมที่ให้คุณสมบัติใกล้เคียงกัน

## อ้างอิง


* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 217 - 219
* 


## แหล่งข้อมูลอื่น

หมวดหมู่:พืชที่รับประทานได้
หมวดหมู่:วงศ์กลอย
หมวดหมู่:พืชที่ใช้ทำของใช้
อาร์ชดยุก

**อาร์ชดยุก** (Archduke) ตามสำเนียงอังกฤษ หรือ **อาร์ชดุ๊ก** ตามสำเนียงอเมริกัน ถ้าเป็นสตรีเรียกว่า **อาร์ชดัชเชส** (Archduchess) เป็นบรรดาศักดิ์ยุโรปที่สถาปนาขึ้นในปีค.ศ. 1358 เพื่อเป็นยศของเจ้าผู้ครองแคว้นระดับอาร์ชดัชชีที่มาจากราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ (ค.ศ. 962–1806) บรรดาศักดิ์อาร์ชดยุกอยู่ต่ำกว่าจักรพรรดิและกษัตริย์ แต่อยู่เหนือแกรนด์ดยุก, ดยุก และเจ้าชาย

ดินแดนในปกครองของอาร์ชดยุกหรืออาร์ชดัชเชสเรียกว่า "อาร์ชดัชชี" เช่น อาร์ชดัชชีออสเตรีย  เป็นต้น อาร์ชดัชชีทั้งหมดล่มสลายลงในปี ค.ศ. 1918

## อ้างอิง

*
หมวดหมู่:ดยุกในประเทศออสเตรีย
หมวดหมู่:ราชวงศ์ฮาพส์บวร์ค
หมวดหมู่:บรรดาศักดิ์ออสเตรีย
หมวดหมู่:บรรดาศักดิ์เยอรมัน
หมวดหมู่:ฐานันดรศักดิ์
คลองอ้อมนนท์

**คลองอ้อมนนท์** เคยเป็นส่วนหนึ่งของแม่น้ำเจ้าพระยาในสมัยก่อน เมื่อถึงปี พ.ศ. 2179 สมเด็จพระเจ้าปราสาททองโปรดเกล้าฯ ให้ขุดคลองลัดแม่น้ำเจ้าพระยาซึ่งมีความคดเคี้ยวในช่วงเมืองนนทบุรี การเดินทางสัญจรต้องใช้เวลานาน เมื่อขุดคลองลัดแล้ว แม่น้ำก็เปลี่ยนทางไหลเข้าคลองขุดใหม่กลายเป็นแม่น้ำเจ้าพระยาสายใหม่ดังปัจจุบันนี้ ส่วนแม่น้ำสายเดิมนั้นเล็กลงกลายเป็นทางน้ำอ้อม เรียกกันว่า "แม่น้ำอ้อม" เมื่อถึง พ.ศ. 2208 สมเด็จพระนารายณ์มหาราชโปรดเกล้าฯ ให้สร้างป้อมปราการตรงปากแม่น้ำอ้อม และโปรดฯ ให้ย้ายเมืองนนทบุรีมาอยู่ปากแม่น้ำอ้อมด้วย
 ก่อนจะมีการย้ายเมืองนนทบุรีมายังที่ตั้งปัจจุบันในสมัยรัตนโกสินทร์

ปัจจุบันคลองอ้อมนนท์เป็นคลองที่แยกจากแม่น้ำเจ้าพระยาที่อำเภอเมืองนนทบุรี เข้าเขตอำเภอบางใหญ่ วกลงทางใต้ ไปจรดคลองบางกรวยซึ่งเป็นลำน้ำสายเดียวกัน แต่จะเปลี่ยนมาเรียกอีกชื่อหนึ่งเมื่อไหลมาบรรจบกับคลองลัดบางกรวยบริเวณวัดชลอในเขตอำเภอบางกรวยก่อนไหลออกสู่แม่น้ำเจ้าพระยาสายปัจจุบันในท้องที่อำเภอบางกรวย ซึ่งจะเรียกชื่อว่าคลองบางกรวยเฉพาะส่วนที่เลยปากคลองลัดบางกรวยมาเท่านั้นนั่นเอง 

คลองอ้อมนนท์นี้มีความยาวรวมทั้งสิ้น 17.5 กิโลเมตร ชื่ออื่น ๆ ที่นิยมเรียกได้แก่ คลองอ้อม แม่น้ำอ้อม คลองบางอ้อม หรือคลองอ้อมน้อย ปัจจุบันถือว่าเป็นส่วนหนึ่งของคลองบางกอกน้อย ซึ่งลำน้ำสายนี้เป็นแหล่งท่องเที่ยวชมวิถีชีวิตริมน้ำ และมีสถานที่ท่องเที่ยวทางวัฒนธรรมหลายแห่ง คือ
* วัดโตนด (อำเภอเมืองนนทบุรี)
* วัดบางระโหง
* วัดขวัญเมือง
* วัดบางรักน้อย
* วัดประชารังสรรค์
* สวนเชิงเกษตรบางรักน้อย
* วัดบางรักใหญ่
* วัดสวนแก้ว
* วัดโมลี
* วัดมะเดื่อ
* วัดศรีราษฎร์
* วัดเสาธงหิน
* วัดราษฎร์ประคองธรรม
* วัดพิกุลเงิน
* วัดอัมพวัน
* วัดบางม่วง
* วัดปรางค์หลวง
* วัดยุคันธราวาส
* วัดโบสถ์บน
* วัดโพธิ์เอน
* วัดอุทยาน
* วัดบางไกรนอก
* วัดไทยเจริญ
* วัดปราสาท
* วัดแก้วฟ้า
* วัดบางอ้อยช้าง
* วัดโพธิ์บางโอ
* วัดท่า
* วัดโตนด (อำเภอบางกรวย)
* วัดชลอ

## อ้างอิง

## แหล่งข้อมูลอื่น
*

อ้อมนนท์
อ้อมนนท์
อ้อมนนท์
หมวดหมู่:โบราณสถานในกรุงเทพมหานคร
เอปิโก

**ออร์ลันโด ติโต โกลอน** (Orlando Tito Colón; 24 มีนาคม ค.ศ. 1982) เป็นนักมวยปล้ำอาชีพชาวปวยร์โตรีโก หลานชายของการ์โลส โกลอน ญาติพี่น้องกับปริโมและการ์ลิโต เป็นที่รู้จักใน WWE ภายใต้ชื่อ **เอปิโก** (Epico)

## เส้นทางในวงการมวยปล้ำ
Epico เริ่มปล้ำในค่าย World Wrestling Council (WWC) ของครอบครัวโคลอนในเปอร์โตริโก โดยใช้ชื่อหลายชื่อ เช่น "Fireblaze" ก่อนจะเริ่มเป็นที่รู้จักในบ้านเกิด

เขาเซ็นสัญญากับ WWE ในปี 2010 และเริ่มต้นใน Florida Championship Wrestling (FCW)
ในปี 2011 เดบิวต์ใน WWE SmackDown โดยร่วมมือกับ Primo Colón ภายใต้การจัดการของ Rosa Mendes
ทั้งคู่สร้างชื่อเสียงในฐานะทีม "Primo & Epico" และคว้าแชมป์ WWE Tag Team Championship หนึ่งสมัย (2012)
ต่อมาได้มีการปรับเปลี่ยนกิมมิก เช่น "Los Matadores" (แต่งชุดนักสู้กระทิงพร้อมมาส์ก) โดยมีมาสคอตกระทิงชื่อ El Torito ซึ่งเป็นช่วงที่พวกเขามีสีสันและเป็นทีมที่ได้รับความนิยมในแง่เอนเตอร์เทน
ภายหลังเปลี่ยนกลับมาใช้ชื่อเดิม "The Colóns"
อยู่ใน WWE จนถึงปี 2020 ก่อนจะถูกปล่อยตัวออก

หลังออกจาก WWE Epico กลับไปปล้ำใน WWC (World Wrestling Council) ที่เปอร์โตริโก และยังคงปรากฏตัวในวงการท้องถิ่นร่วมกับ Primo

## สไตล์การปล้ำ
Epico มีพื้นฐานสไตล์ ลูชา ผสมกับเทคนิคของอเมริกา เน้นความรวดเร็ว คล่องตัว และท่าแท็กทีมผสมกับ Primo เช่น Backstabber (ท่าไม้ตายของตระกูลโคลอน)

## แชมป์และรางวัล
***Coastal Championship Wrestling**
**CCW Tag Team Championship (1 time) - with Eddie Colón
***[[Florida Championship Wrestling]]**
**FCW Florida Tag Team Championship (2 times) – with Hunico
****[[Pro Wrestling Illustrated]]***
**PWI ranked him #**75** of the top 500 singles wrestlers in the PWI 500 in 2008
** Ranked No. 151 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2019
***[[World Wrestling Council]]**
**WWC Universal Heavyweight Championship (1 time)
**WWC Caribbean Heavyweight Championship (1 time)
**WWC Puerto Rico Heavyweight Championship (6 times)
***[[WWE]]**
**WWE Tag Team Championship (1 time) – with Primo

## อ้างอิง

## แหล่งข้อมูลอื่น

*
*

หมวดหมู่:นักมวยปล้ำอาชีพชาวปวยร์โตรีโก
หมวดหมู่:นักมวยปล้ำสวมหน้ากาก
ยอดนักสืบจิ๋วโคนัน: ปริศนาระทึก-ศึกลูกหนังมรณะ

***ยอดนักสืบจิ๋วโคนัน: ปริศนาระทึก-ศึกลูกหนังมรณะ*** (; ) เป็นภาพยนตร์เรื่องที่ 16 ในชุดมังงะและอนิเมะ ยอดนักสืบจิ๋วโคนัน มีกำหนดเข้าฉายในประเทศญี่ปุ่นวันที่ 14 เมษายน พ.ศ. 2555  

## เนื้อเรื่อง
มีโทรศัพท์ขู่วางระเบิดแปลกๆมาที่สำนักงานนักสืบโมริ โดยทิ้งรหัสลับว่า "เด็กชายสีน้ำเงินกับม้าลายสีน้ำเงิน สายฝนจากเบื้องบน คนจากเบื้องล่าง ยื่นมือซ้ายให้เห็นเหมือนเดิมทางต้นไม้ฝั่งซ้าย " ถ้าโคนันสามารถไขปริศนารหัสนี้ได้ ก็จะสามารถหยุดระเบิดได้ การผจญภัยของโคนัน และขบวนการนักสืบเยาวชนได้เริ่มขึ้น ณ สนามกีฬาฟุตบอลคู่ระหว่าง อาคางิ ฮิเดโอะ จากทีมโตเกียวสปิริตส์ และ ฮิโง เรียวซึเกะ จากทีมบิ๊กโอซาก้า

## การสร้าง
ภาพยนตร์เรื่องนี้ได้มีการเปิดเผยเป็นครั้งแรกในหนังสือโชเน็งซันเดย์รายสัปดาห์ ฉบับที่ 52 ประจำปี พ.ศ. 2554 โดยเว็บไซต์อย่างเป็นทางการของภาพยนตร์เปิดตัวเมื่อวันที่ 26 พฤศจิกายน 2554ภาพยนตร์นี้เป็นความร่วมมือระหว่างทีมงานของยอดนักสืบจิ๋วโคนัน และฟุตบอลเจลีกดิวิชัน 1 เพื่อฉลองครบรอบ 20 ปีการก่อตั้งเจลีก โดยในความร่วมมือนี้ ผู้เล่นอาชีพที่เล่นในเจลีกจะเป็นผู้ให้เสียงพากษ์ตัวละครในเรื่องดังกล่าวด้วย เสียงของผู้ชมบนอัฒจันทร์ที่ปรากฏในเรื่องนั้นเป็นเสียงที่ได้จากการบันทึกเสียงในการแข่งขันเจแปนิส (ฟูจิซีร็อกซ์) ซูเปอร์คัพ ประจำปี พ.ศ. 2555 ระหว่างทีมคะชิวะ เรย์โซล แชมป์เจลีก กับสโมสรฟุตบอลโตเกียว แชมป์ฟุตบอลถ้วยจักรพรรดิ

## เพลงประกอบ
;เพลงจบ 
* **ฮะรุอุตะ** () โดยอิกิโมะโนะกะคะริ () (Epic Records)
ได้มีการเปิดเผยเพลงประกอบนี้เมื่อวันที่ 22 กุมภาพันธ์ โดยนับเป็นครั้งแรกในรอบ 14 ปี ตั้งแต่ปี พ.ศ. 2541 ในเพลงเปิดที่ 5 Truth ~A Great Detective of Love~ และในรอบ 15 ปี ตั้งแต่ปี พ.ศ. 2540 ในเดอะมูฟวี่แรก คดีปริศนาระเบิดระฟ้า ที่เพลงประกอบภาพยนตร์ไม่ได้มาจาก Being Giza

## การฉายภาพยนตร์ในไทย

ในประเทศไทย มีกำหนดเข้าฉายตั้งแต่วันที่ 25 ตุลาคม พ.ศ. 2555 ที่โรงภาพยนตร์เครือ SF Cinema City 13 สาขา  

## อ้างอิง

## แหล่งข้อมูลอื่น
* 
* เว็บไซต์อย่างเป็นทางการ
*   
*  ข้อมูลในโชเน็งซันเดย์ ตามที่เปิดเผยในเว็บมังงะนิวส์

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อนิเมะที่ออกฉายในปี พ.ศ. 2555
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ฟุตบอล
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
สายฟ้องเหมี่ยนนาม

**สายฟ้องเหมี่ยนนาม** () มีความหมายว่า "ปลดปล่อยภาคใต้" เป็นชื่อเพลงชาติของรัฐบาลปฏิวัติเฉพาะกาลแห่งสาธารณรัฐเวียดนามใต้ ซึ่งเป็นรัฐบาลที่ปกครองเวียดนามใต้ภายใต้การควบคุมของกองทัพประชาชนเวียดนาม ระหว่าง พ.ศ. 2512 - 2518

บทเพลงนี้เป็นผลงานการประพันธ์ของ ลืว หืว เฟื้อก (Lưu Hữu Phước) ผู้แต่งเพลงชาติเวียดนามใต้ "ทัญเนียนหั่ญคุก" โดยแต่งขึ้นทั้งส่วนบทร้องและทำนองเมื่อ พ.ศ. 2504 (ส่วนของบทร้องนั้นร่วมกันแต่งกับนักประพันธ์ของเวียดนามเหนืออีก 2 คน คือ มาย วัน โบะ และหวิ่ญ วัน เตี๊ยง) เพื่อใช้เป็นเพลงปลุกใจของแนวร่วมปลดปล่อยแห่งชาติเวียดนามใต้ (เวียดกง) ต่อมาเมื่อแนวร่วมปลดปล่อยแห่งชาติเวียดนามใต้และกองทัพประชาชนเวียดนามยึดกรุงไซ่ง่อนได้สำเร็จในปี พ.ศ. 2518 เพลงนี้จึงได้กลายเป็นเพลงชาติของเวียดนามใต้จนถึงปี พ.ศ. 2519 เนื่องจากเวียดนามเหนือได้ผนวกเวียดนามใต้เข้าเป็นประเทศเดียวกันโดยสมบูรณ์

## บทร้อง

## ดูเพิ่ม
* เตี๊ยงก่อยกงเซิน - เพลงชาติเวียดนามใต้ พ.ศ. 2491 - 2518
* เตี๋ยนเกวินกา - เพลงชาติเวียดนามเหนือ และเพลงชาติเวียดนามหลังการรวมชาติใน พ.ศ. 2519
* ประเทศเวียดนามใต้
* แนวร่วมปลดปล่อยแห่งชาติเวียดนามใต้

## แหล่งข้อมูลอื่น
* NationalAnthems.info

หมวดหมู่:เพลงชาติเวียดนาม
หมวดหมู่:ประเทศเวียดนามเหนือ
หมวดหมู่:ประเทศเวียดนามใต้
หมวดหมู่:เพลงภาษาเวียดนาม
เจ็ดกฎทางจิตวิญญาณแห่งความสำเร็จ

**เจ็ดกฎทางจิตวิญญาณแห่งความสำเร็จ** คือ หลักการแห่งความสำเร็จเจ็ดประการที่ เขียนโดย ดีพัค โชปรา ในหนังสือ The Seven Spiritual Laws of Success – A Practical Guide to the Fulfillment of Your Dreams ที่พิมพ์ออกมาเมื่อ ค.ศ. 1994 โดยหลักการจะมีพื้นฐานมาจากศาสนาฮินดูและแนวคิดทางจิตวิญญาณที่ว่า **ความสำเร็จของคนไม่ได้มีผลมาจากการทำงานหนัก การวางแผนที่ชัดเจน หรือ ความทะเยอทะยาน แต่มาจากความเข้าใจธรรมชาติในฐานะของมนุษย์ และเข้าใจวิธีการที่จะปฏิบัติตามกฎของธรรมชาติ**

หนังสือโน้มน้าวว่า หากเราเข้าใจและใช้กฎธรรมชาติในการดำเนินชีวิตของเรา ทุก ๆ สิ่งที่เราต้องการสามารถสร้างขึ้นได้ เพราะว่า กฎเดียวกันนั้น ธรรมชาติก็ใช้สร้างป่า สร้างดวงดาว สร้างร่างกายของมนุษย์ขึ้น ดังนั้นกฎเหล่านี้ก็สามารถใช้เติมเต็มให้กับความต้องการลึก ๆของเราได้

* **กฎของศักยภาพที่บริสุทธิ์ (The Law of Pure Potentiality)** ใช้เวลาอยู่เงียบ ๆ แค่อยู่ ฝึกสมาธิ ครั้งละ 30 นาที 2 ครั้งต่อวัน สังเกตปรัชญาในชีวิตต่าง ๆ อย่างเงียบ ฝึกการที่จะไม่ตัดสิน (practice non-judgement)

* **กฎของการให้ (The Law of Giving)** แต่ละวัน ให้ของขวัญกับใครก็ตามที่คุณเจอ อาจจะเป็น คำชม หรือ ดอกไม้ รับของขวัญอย่างยินดี ให้รักษาความมั่งคั่งให้หมุนเวียนโดยการให้และรับ ความห่วงใย ความชอบพอ ความซาบซึ้งเห็นคุณค่าและความรักระหว่างกัน

* **กฎของกรรม (The Law of Karma)** ทุก ๆ การกระทำจะสร้างแรงหรือพลังงานที่จะย้อนกลับมาในลักษณะคล้าย ๆ กัน การเลือกการกระทำที่จะนำความสุขและความสำเร็จไปให้ผู้อื่น จะเป็นการรับรองว่าจะมีกระแสของความสุขและความสำเร็จกลับมาหาคุณ

* **กฎของการพยายามน้อยที่สุด (The Law of Least Effort)** ยอมรับผู้คน สถานการณ์ และเหตุการณ์ต่าง ๆ ในแบบที่เป็น มีความรับผิดชอบต่อสถานะของคุณ ต่อเหตุการณ์ทุก ๆ อย่างที่อาจจะเป็นปัญหา ปล่อยวางความต้องการที่คุณจะเถียงอธิบายมุมมองของคุณ

* **กฎของความมุ่งมั่น (The Law of Intention and Desire)** สิ่งที่ซ่อนอยู่ในทุก ๆ ความมุ่งมั่นปรารถนา คือ กลไก สำหรับการเติมเต็ม เขียนรายการของสิ่งที่คุณปรารถนา เมื่อสิ่งต่าง ๆ ไม่ได้เป็นไปตามที่คุณคิด ให้เชื่อว่ามันมีเหตุผลของมัน

* **กฎของการปล่อยวาง (The Law of Detachment)** ยอมให้ตัวคุณเองและคนอื่น ๆ มีอิสระที่จะเป็นตัวของตัวเอง อย่าบังคับทางออก ให้ทางออกมันเกิดขึ้นมาแบบของมัน ความไม่แน่นอนเป็นสิ่งจำเป็น และ มันเป็นเส้นทางไปสู่อิสรภาพของคุณ 

* **กฎของธรรมะ (The Law of Dharma)** ค้นหาตัวตนภายในที่สูงกว่าของคุณเอง ค้นหาความสามารถที่พิเศษของคุณ ถามตัวเองว่าคุณจะสามารถช่วยเหลือเพื่อนมนุษย์ได้ดีที่สุดอย่างไร การใช้ความสามารถพิเศษของคุณในการช่วยเหลือผู้อื่นจะนำมาซึ่งความสุขใจและความสมบูรณ์
หนังสือขายได้แล้ว 1.5 ล้านเล่มในสหรัฐอเมริกา และ ราว 3 ล้านเล่มจากที่อื่น ๆ ทั่วโลก หนังสือติด 10 อันดับหนังสือขายดีของ New York Times.

## อ้างอิง

## แหล่งข้อมูลอื่น
* The Chopra Center – The Seven Spiritual Laws of Success (Official site)
* Excerpts from The Seven Spiritual Laws of Success by Deepak Chopra (summarizes the concepts of the book)

หมวดหมู่:หนังสือ
รายพระนามพระมหากษัตริย์บอสเนีย

นี่คือ **รายพระนามพระมหากษัตริย์บอสเนีย**

## ราชวงศ์โคโตรมานิก




## ผู้อ้างสิทธิ์ในราชบัลลังก์




## รัฐในจักรวรรดิออสเตรีย-ฮังการี
### [[ราชวงศ์ฮับส์บูร์ก-ลอร์เรน]]



## ออตโตมัน(อ้างสิทธิในราชบัลลังค์ปี ค.ศ.1903)

## ยูโกสลาเวีย
### ราชวงศ์คาราจอร์เจวิช

หมวดหมู่:พระมหากษัตริย์บอสเนีย
บ
ตุซตลากูติเอร์เรซ

**ตุซตลากูติเอร์เรซ** () เป็นเมืองหลวงและเมืองที่ใหญ่ที่สุดของรัฐเชียปัส ประเทศเม็กซิโก ถือว่าเป็นเมืองทันสมัยที่สุดของรัฐ ซึ่งอาคารสาธารณะส่วนใหญ่สร้างขึ้นในศตวรรษที่ 20 เว้นแต่โบสถ์ซานมาร์โกส ที่สร้างขึ้นในปี ค.ศ. 1560 ก่อนหน้านั้นเมืองไม่ได้เป็นที่ตั้งรกรากที่อยู่อาศัย ความแตกต่างของเมืองเมื่อเทียบกับรัฐอื่น ตุซตลากูติเอร์เรซไม่ได้เป็นจุดท่องเที่ยว แต่เป็นศูนย์รวมการเดินทางของนักท่องเที่ยวที่มายังรัฐนี้ มีสนามบินหลักและสถานีขนส่งรถประจำทางระดับเฟิร์สคลาส

หมวดหมู่:เมืองในประเทศเม็กซิโก
หมวดหมู่:รัฐเชียปัส
พุทราจีน

right|thumb|พุทราจีนแห้ง
thumb|ผลพุทราจีน (''Ziziphus zizyphus'')

**พุทราจีน** (; พันธุ์ที่มีเปลือกสีน้ำตาลเข้มเรียก ; ) ภาคอีสานเรียก บักทันหรือหมากกะทัน ภาคเหนือเรียกมะตัน มะตันหลวง นางต้มต้น ภาษาจีนเรียก เป้กเลี้ยบ อินเดียเรียก เบอร์ เป็นไม้ยืนต้นขนาดเล็ก ในวงศ์ Rhamnaceae เป็นไม้ยืนต้นมีหนาม มักมีเป็นคู่ โดยตรงทั้งสองอันหรือตรงอันหนึ่ง โค้งอันหนึ่ง ผลมีเมล็ดเดียว ผิวเรียบ ส่วนใหญ่ผลสุกจะเป็นสีเหลือง ยกเว้นบางพันธุ์ที่เป็นสีแดงเข้ม มีทั้งพันธุ์ผลเล็กและผลใหญ่

พุทราจีนมีถิ่นกำเนิดในประเทศจีนตอนเหนือ มีการบริโภคในประเทศจีนมาเมื่อ 4,000 ปีที่แล้ว ในอินเดียปลูกพุทรามาก่อนสมัยพุทธกาล ซึ่งมีกล่าวถึงในบันทึกของหลวงจีนยวนชางที่เดินทางไปอินเดียเมื่อราว พ.ศ. 1172 ในกรีกเป็นที่รู้จักตั้งแต่สมัยโฮเมอร์ โดยมีกล่าวถึงพุทราในโอดิสซี 

## พันธุ์พุทราจีน
พันธุ์พุทราจีนที่มีปลูกในประเทศไทยได้แก่ 

* พันธุ์พื้นเมือง แบ่งเป็นพันธุ์ลูกเกดและพันธุ์ไข่เต่า ใบขนาดเล็ก กลม ผลรีหรือกลมแป้น เปลือกบาง เนื้อหยาบสีเหลือง รสเปรี้ยวและฝาดอมหวาน
* พันธุ์สามรส ใบเล็กยาวรี หนา ผลทรงกลมแป้น เปลือกบาง เนื้อละเอียดสีขาวกรอบ
* พันธุ์เจดีย์ หรือพันธุ์ปากน้ำ เป็นลูกผสมของพันธุ์พื้นเมืองกับพันธุ์จากอินเดีย ถิ่นกำเนิดอยู่ที่สมุทรปราการ
* พันธุ์บอมเบย์ นำเข้ามาจากกัลกัตตา ใบยาวรี ปลายแหลม ผลยาวรี เปลือกบางเป็นมัน เนื้อเหลือง ละเอียด หวานกรอบ
* พันธุ์เหรียญทอง ใบใหญ่ยาว ผลใหญ่ทรงกลมคล้ายแอปเปิล เปลือกหนา ผิวหยาบ เนื้อขาวละเอียด หวานกรอบ มีกลิ่นหอม
* พันธุ์แอปเปิล ใบใหญ่รูปหัวใจ ผลใหญ่ กลมแป้น เปลือกหนาใส สีเขียวเข้มเนื้อสีขาว กรอบละเอียด หวานอมเปรี้ยว
* พันธุ์สาลี่หรือพันธุ์บอมเบย์ยักษ์ ใบใหญ่  ผลทรงคล้ายสาลี่ ผลใหญ่กว่าพันธุ์อื่น เปลือกบาง ผิวเหลือง เนื้อสีเหลือง ค่อนข้างหยาบ หวานกรอบ เนื้อมาก
 
## อ้างอิง

หมวดหมู่:ผลิตภัณฑ์เสริมอาหาร
หมวดหมู่:ผลไม้
หมวดหมู่:ไม้ยืนต้น
หมวดหมู่:วงศ์พุทรา
หมวดหมู่:ไม้ผล
แกรี สปีด

**แกรี แอนดรูว์ สปีด, เอ็มบีอี** () (8 กันยายน ค.ศ. 1969 - 27 พฤศจิกายน ค.ศ. 2011) เป็นนักฟุตบอลและผู้จัดการทีมฟุตบอล ชาวเวลส์ เขาเป็นกัปตันฟุตบอลทีมชาติเวลส์ เขาเกษียณตัวจากทีมชาติในปี ค.ศ. 2004 และยังคงเป็นนักฟุตบอลชาวเวลส์ที่ลงแข่งขันมากที่สุด และเป็นอันดับ 2 ของทั้งหมด เขาลงแข่งขันทีมชาติชุดใหญ่ 85 นัดในระหว่างปี ค.ศ.  1990 ถึง 2004 โดยเล่นในตำแหน่งกองกลางตัวรุกด้านซ้าย

ในฐานะนักฟุตบอลอาชีพ เขาเล่นให้กับทีมลีดส์ยูไนเต็ด เอฟเวอร์ตัน นิวคาสเซิลยูไนเต็ด โบลตันวันเดอเริร์ส และเชฟฟีลด์ยูไนเต็ด และไม่ค่อยประสบปัญหาอาการบาดเจ็บและการพักเล่น เขาถือสถิติเป็นผู้เล่นที่ลงแข่งในเอฟเอพรีเมียร์ลีก มากถึง  535 นัด จนเดวิด เจมส์มาทำลายสถิติเขา จนเมื่อเขาเสียชีวิตลงมีเพียงแค่เดวิด เจมส์และไรอัน กิกส์ เท่านั้นที่ลงเล่นมากกว่าเขา เขาลงแข่งขันในลีกและฟุตบอลถ้วยในประเทศกว่า 840 นัด และลงแข่งในระดับระหว่างประเทศอีก 85 นัด เขาเป็นผู้เล่นของลีดส์ยูไนเต็ด ในชุดที่คว้าแชมป์ลีกปี 1991-92 1 ปีก่อนเปลี่ยนชื่อมาเป็น พรีเมียร์ลีก และเคยเป็นผู้เล่นของนิวคาสเซิลในชุดที่เข้าชิงเอฟเอคัพกับอาร์เซนอลและแมนเชสเตอร์ยูไนเต็ด ในปี 1998 และ 1999 ตามลำดับ แต่ได้แค่รองแชมป์ทั้งสองครั้ง

สปีดได้รับงานเป็นผู้จัดการทีมเชฟฟีลด์ยูไนเต็ดในปี ค.ศ. 2010 แต่ก็ออกจากสโมสรในอีกไม่กี่เดือน ในเดือนธันวาคม ค.ศ. 2010 และเป็นผู้จัดการทีมฟุตบอลทีมชาติเวลส์ 

สปีดเสียชีวิตเมื่อวันที่ 27 พฤศจิกายน ค.ศ. 2011 จากการแขวนคอตาย การตายของเขาถูกพูดถึงโดยเพื่อนนักฟุตบอลและบุคคลสาธารณะ เขาได้รับการกล่าวถึงในหน้าข่าวเกี่ยวกับการเสียชีวิต ในหนังสือพิมพ์ ดิอินดิเพนเดนท์ ว่า "เป็นหนึ่งในผู้จัดการทีมหนุ่มที่มีแววที่สุดในโลก"

## อ้างอิง

หมวดหมู่:บุคคลจากเทศมณฑลฟลินต์เชอร์
หมวดหมู่:กองกลางฟุตบอล
หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้จัดการทีมฟุตบอลชาวเวลส์
หมวดหมู่:ผู้จัดการทีมสโมสรฟุตบอลเชฟฟีลด์ยูไนเต็ด
หมวดหมู่:ผู้จัดการทีมฟุตบอลทีมชาติเวลส์
หมวดหมู่:ผู้ได้รับเครื่องราชอิสริยาภรณ์เอ็มบีอี‎
หมวดหมู่:ผู้ฆ่าตัวตายด้วยการแขวนคอ
รายชื่อภาพยนตร์ไทย พ.ศ. 2555

**รางวัลภาพยนตร์ไทยประจำปี พ.ศ. 2555/2012**

**รายชื่อภาพยนตร์ไทย ที่ออกฉายครั้งแรกในปี พ.ศ. 2555/2012 เรียงตามวันฉาย**

## อ้างอิง
* ภาพยนตร์ไทยปี 2555 ที่ ThaiContentDB
* โปรแกรมหนังไทยฉายปี 2555 

2555
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2555
น้ำเชื้อ

**น้ำเชื้อ** อาจหมายถึง

* น้ำเชื้อ (stock), น้ำที่ต้มเคี่ยวกระดูกหมูหรือไก่เป็นต้น เพื่อใช้เป็นน้ำแกงจืดให้มีรสอร่อย
* น้ำเชื้อ (sweetener), หัวน้ำหวาน
* น้ำเชื้อ (aroma compound), หัวน้ำหอม
* น้ำกาม (semen), น้ำเชื้อที่เกิดจากความกำหนัด แล้วเคลื่อนออกมาจากอวัยวะสืบพันธุ์ของเพศชาย
รายพระนามพระมหากษัตริย์แอลเบเนีย

## เจ้าชายแห่งอัลแบเนีย (1190–1255)
### [[ราชวงศ์โปรกอน]]
*โปรกอน (1190–1198)
*กจิน โปรกอนี (1198–1208)
*ดริมิเตอร์ โปรกานี (1208–1216)

### Others
*กริกอร์ คาโมนา (1216–1253)
*กูลัม (1253–1255)

## กษัตริย์แห่งอัลแบเนีย (1272–1294)
### [[ราชวงศ์อองจู|ราชวงศ์อองจู]]

## ลอร์ดแห่งอัลแบเนีย (1444–1479)
### '''[[ราชวงศ์อองจู-โทรานโต]]'''

## ดยุกแห่งดูราซโซ (1332–1368)
### [[ราชวงศ์อัลเกวิน]]
*ดยุกจอห์นแห่งดูราซโซ (1332–1336)
*ดยุกชาลส์แห่งดูราซโซ (1336–1348)
*ดยุกโจอันนาแห่งดูราซโซ (1348-1368)

## ดยุคแห่ง[[Vlorë|วาโลนา]] (1332–1417)

### [[Shishman dynasty|ราชวงศ์ชิชแมน]]
*จอห์น คอมเนนอส อาเซน (1332–1363) 
*อเล็กซานเดอร์ คอมเนนอส อาเซน (1363–1372)
*คอมเนนอส (1372–1395)
*รูซินา (1395–1417)

## เจ้าชายแห่ง[[Lordship of Berat|เบรัต]] (1335–1444)
*อันเดรียที่ 2 (1335–1372)
*เธโอดอร์ที่ 1 (1372–1389)
*เธโอดอร์ที่ 2 (1389–1417)
*เธโอดอร์ที่ 3 (1417–1444)

## เจ้าชายแห่ง[[Principality of Albania (medieval)|แอลเบเนีย]] (1368–1444)
### '''[[ตระกูลโทเปีย]]'''
*คาร์ล โทเปีย (first reign) (1368–1382)
*คาร์ล โทเปีย (second reign) (1385–1387)
*จอร์จ โทเปีย (1387–1392)
*นิเกต โทเปีย ( 1392-1416/17) 
*แอนเดรีย โทเปีย (1417–1444)

## เจ้าชายแห่ง[[Albanian principalities#Principality of Gjirokastër|จิโรคาสเตอร์]] (1386–1416)
*จอน เซเนบิชิ (1386–1416)

## เจ้าชายแห่งดูคักจินี (1387–1444)
*พาลที่ 1 กับ เลกาที่ 1 (1387–1393)
*ทานัช (1393–1438)
*พาลที่ 2 (1438–1444)

## เจ้าชายแห่ง[[Principality of Kastrioti|คาสตริโอติ]] (1389–1444)
*จอน คาสตริโอติ (1389–1417)
*จอร์จ คาสตริโอติ (1443–1444)

## เจ้าชายแห่งอัลแบเนีย (1444–1479)
### '''[[ราชวงศ์คาสตริโอติ]]'''

### '''[[ราชวงศ์ดูคักจินิ]]'''

## ราชรัฐอัลแบเนีย (1914)
### [[ราชวงศ์ไวเอด]]

## ราชอาณาจักรอัลแบเนีย (1928–1943)
### [[ราชวงศ์โซกู]]

### [[ราชวงศ์ซาวอย]]

อ
อ
หมวดหมู่:ประเทศแอลเบเนีย
หมวดหมู่:พระมหากษัตริย์แอลเบเนีย
ฮาดาโนะ

**ฮาดาโนะ** () เป็นนครที่ตั้งอยู่ทางตอนกลางค่อนไปทางตะวันตกของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 103.76 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 161,279 คน

## ภูมิศาสตร์
ฮาดาโนะตั้งอยู่บนเนินเขาทางตอนกลางค่อนไปทางทิศตะวันตกของจังหวัดคานางาวะ ครึ่งหนึ่งของพื้นที่อยู่ในอาณาเขตของกึ่งอุทยานแห่งชาติทันซาวาโอยามะ

### เทศบาลข้างเคียง
* จังหวัดคานางาวะ
** นครอัตสึงิ
** นครอิเซฮาระ
** นครฮิรัตสึกะ
** เมืองโออิ
** เมืองนากาอิ
** เมืองมัตสึดะ
** เมืองยามากิตะ
** หมู่บ้านคิโยกาวะ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดคานางาวะ